Publication: Magyar Közlöny
Issue: MK-2000-6 (Year: 2000, Number: 6)
Era: 1990-2004
Section: A szakképzési hozzájárulásról és a szakképzés fejlesztésének támogatásáról szóló 1996. évi LXXVII. törvény
Paragraph Index: 261

A szakképzési hozzájárulásról és a szakképzés fejlesztésének támogatásáról szóló 1996. évi LXXVII. törvény (a továbbiakban: Szht.) 4. § (8) bekezdése szerint: „A szakképzési hozzájárulást a gyakorlati képzés megszervezésével teljesítő hozzájárulásra kötelezett az éves szakképzési hozzájárulásról a tárgyévet követő február hó 15. napjáig az oktatási miniszter rendeletében előírt elszámolást az alapkezelő részére megküldi.” Az említett bekezdésben szereplő kötelezettségnek a tájékoztató mellékleteként megjelenő „Éves bevallás a gyakorlati képzést szervezők részére a szakképzési hozzájárulási kötelezettség teljesítéséről” nyomtatvány kitöltésével és benyújtásával kell eleget tenni.

Source: https://magyarkozlony.hu/hivatalos-lapok/69fe5fdf43eec4c9b75d7466bcfa199568b38e3e/dokumentumok/d40b2022175c3ae74c7dd8e13d5e9d2bf00924dc/letoltes